section_heading: Gospodarstvo
paragraph_text: Glavna gospodarska grana Khíos je poljoprivreda, otok ima dosta vode (za razliku od većine ostalih Egejskih otoka). Na Khíos je dobro razvijeno; maslinarstvo, vinogradarstvo i voćarstvo, uzgoj višanja i mandarina. No Khíos je prije svega poznat po proizvodnji mastike, posebno u južnom dijelu otoka, u kraju koji se i zove - Mastikokoria. Taj dio otoka, pun je gajeva zimzelenih stabala mastike (kraj oko sela Pirgi, Mestá i Olimpia). Berba mastike traje od kolovoza do kraja listopada. Tad se skuplja smola, koja se dobiva zarezivanjem mastikinih debala, ona se koristi kao začin pri proizvodnji poznate rakije Ouzo, ali i kod žvakaćih guma i nekih slatkiša. Značajni dio stanovnika Khíos bavi se brodarstvom, a posljednjih desetljeća 20. st. naglo se razvio i turizam.